  Виталий Пронин Любовь Леонидовнаез ӟечкылаз «Удмурт дунне» газетлэн валтӥсь редакторез Зинаида Рябинина.Алнашын Ашальчи Окилы сӥзем конференциын данъязы «Удмурт дунне» газетлэн «Гурт адями» конкурсаз «Выжыоссэ утись» номинациын вормем муртэ - Любовь Ганьковаез.- «Гурт адями» конкурсэз «Удмурт дунне» газет 5 ар пала радъя ни, - пусйиз Зинаида Кирилловна. - Но огпол но одӥг адями понна, котькыӵе бадӟым кивалтӥсь со мед луоз, сомында куара сётӥсь ӧй вал на. Любовь Ганькова понна куаразэ сётӥз 2 сюрс пала адями!Любовь Леонидовна - тодмо гожъяськись, шаерчи. Сцена вылын но со калыкез лэчыт визьмыныз, сюлэмез позыртӥсь кылбур чуръёсыныз, шаплы но маскарчи луэменыз паймытӥз. Эсьмаса, залын пукисьёс, Любовь Леонидовнаез сӥлы карыса, интыысьтызы султыса ик, чабизы. Сое данъяса но гажаса, ужам ужзэ сӥлы карыса, вераськизы ёросын улӥсьёс.- Ушъямон, вазиськись, котькытчы вутскись, гуртмес но улосмес данъяса гожъясь, кызьы таӵе адями понна куарадэ уд сёты, - шуо Любовь Леонидовна сярысь гуртоосыз. - Нош кӧня книга поттӥз ини со! Любовь Леонидовналэн кылбуръёсызъя крезьгурчиос уно кырӟан гожъяло. Таӵе адямиос вылын возиське гуртысь нылкышнолэн улонэз.Любовь Тихонова Туспуктӥз Л. Сурчакова  